Dagtilbuds-, Skole- og Familieudvalget (DSFU) — 2023-03-28

Punkt 1: Godkendelse af dagsorden
Sagsnummer: EMN-2022-06016

Punkt 2: Godkendelse af udvalgets politiske ambition for folkeskolen 2023- 26
Sagsnummer: EMN-2022-04779
Resumé: Dagtilbuds-, Skole og Familieudvalget besluttede den 9. september 2022 at igangsætte i en dialog- og inspirationsproces med henblik på at formulere en politisk ambition for folkeskolen 2023-26. I processen har udvalget været i dialog med en række af folkeskolens interessenter, forskere og andre med viden om folkeskolen for at være undersøgende på udfordringer og mulige retninger for udviklingen af kommunens folkeskole i de kommende år. Dagtilbuds-, Skole og Familieudvalget godkender sin politiske ambition for folkeskolen 2023-26. Udvalget drøfter skolechefens oplæg til efterfølgende handlingsspor.
Indstilling: Skolechefen indstiller til Dagtilbuds-, Skole og Familieudvalget,  At udvalget godkender den politiske ambition for folkeskolen 2023-26  At udvalget drøfter Skolechefens første bud på handlinger, der kan igangsættes efter godkendelsen af den politiske ambition, samt kommunikationen herom

Punkt 3: Drøftelse om mulighed for ansøgning til Villumfonden om midler på skoleområdet
Sagsnummer: EMN-2023-01613
Resumé: Skolerne tilkendegiver interesse i at søge midler, der kan understøtte dem i egne lokale behov med at udvikle anvendelsesorienterede læringsmiljøer med mulighed for fordybelse og faglig udvikling, herunder faciliteter og kompetencer som makerspaces kan tilbyde. Villumfonden giver mulighed for, under forudsætning af politisk opbakning og central understøttelse, at søge midler til at etablere lokale læringslaboratorier – makerspaces og til kompetenceudvikling.
Indstilling: Skolechefen indstiller til Dagtilbuds-, Skole- og Familieudvalget,  At udvalget drøfter muligheden for fællesansøgning til Villumfonden om midler til at udvikle folkeskolernes praksis

Punkt 4: Orientering om dagtilbudsprognosen 2023
Sagsnummer: EMN-2022-04979
Resumé: På baggrund af befolkningsprognosen er der udarbejdet en dagtilbudsprognose for antallet af 0-6 årige med behov for pasning. Prognosen viser, at antallet af børn med behov for pasning i juli, de næste fire år forventes at stige med 685 børn. Frem mod 2030 forventes en yderligere stigning på 220 børn, hvorefter udviklingen i børn forventes at blive aftagende frem mod 2035.
Indstilling: Børne- og Familiechefen indstiller til Dagtilbuds-, Skole- og Familieudvalget,  at orienteringen om dagtilbudsprognosen tages til efterretning

Punkt 5: Orientering om elevtalsprognosen 2023
Sagsnummer: EMN-2023-00121
Resumé: Skoleafdelingen har i marts 2023, på baggrund af seneste befolkningsprognose, udarbejdet elevtalsprognose for skoleårene 2023/24 – 2035/36 i samarbejde med Cowi. Prognosen er fremsendt til godkendelse af Økonomi- og Erhvervsudvalget på deres møde d. 23. marts 2023.
Indstilling: Skolechefen indstiller til Dagtilbuds-, Skole- og Familieudvalget,  at orienteringen om elevtalsprognosen tages til efterretning

Punkt 6: Drøftelse af socioøkonomiske nøgletal
Sagsnummer: EMN-2023-01856

Punkt 7: Godkendelse af Samarbejdsaftale om en styrket indsats vedrørende amning/barnets ernæring i Region Midtjylland
Sagsnummer: EMN-2023-01416
Resumé: Dagtilbud-, Skole og Familieudvalget forelægges foreliggende sag med henblik på godkendelse af samarbejdsaftalen om en styrket indsats vedrørende amning/barnets ernæring i Region Midt.
Indstilling: Børne- og Familiechefen indstiller til Byrådet,  at Samarbejdsaftale om en styrket indsats vedrørende amning/barnets ernæring i Region Midt godkendes

Punkt 8: Godkendelse af Samarbejdsaftale om børn og unge i psykisk mistrivsel
Sagsnummer: EMN-2023-01417
Resumé: Dagtilbuds-, Skole og Familieudvalget forelægges foreliggende sag med henblik på godkendelse af samarbejdsaftalen om børn og unge i psykisk mistrivsel.
Indstilling: Børne- og Familiechefen indstiller til Byrådet,  at samarbejdsaftalen om børn og unge i psykisk mistrivsel godkendes

Punkt 9: Drøftelse af indhold og form for det planlagte dialogmøde omhandlende Eriksborg
Sagsnummer: EMN-2022-04184
Resumé: Den 24. april 2023 afholdes dialogmøde om den fremtidige skolestruktur og skolemæssige udbygning af hele området Gødvad, Dybkær og Grauballe skoledistrikter både på den korte og længere bane. Herunder de kapacitetsudfordringer prognoserne viser der kommer i henholdsvis Gødvad og Grauballe.
Indstilling: Skolechefen indstiller at:  Dagtilbuds-, Skole- og Familieudvalget drøfter rammesætning, form og indhold af det planlagte dialogmøde

Punkt 10: Drøftelse af udvalgets arbejde siden opstart
Sagsnummer: EMN-2023-01741
Resumé: Dagtilbuds- Skole- og Familieudvalget drøfter, hvordan udvalgets arbejde i den første tid af byrådsperioden er gået.
Indstilling: Børne- og Familiechefen samt Skolechefen indstiller:  at Dagtilbuds-, Skole- og Familieudvalgets arbejde siden opstarten i 2022 drøftes

Punkt 11: Til orientering
Sagsnummer: EMN-2022-06016

Punkt 12: Underskriftsside
Sagsnummer: EMN-2022-06016